PRITARTA

Rokiškio rajono savivaldybės tarybos

2021 m. kovo 26 d. sprendimu Nr. TS-

**BIUDŽETINĖS ĮSTAIGOS ROKIŠKIO BASEINO 2020 metų VEIKLOS**

**ataskaita**

1. Įstaigos pristatymas:

1.1. Savivaldybės biudžetinė įstaiga – Rokiškio baseinas, adresas: Taikos 21A, Rokiškis tel. 8 686 08 950, el. paštas info@rokiskiobaseinas.lt, interneto svetainė [www.rokiskiobaseinas.lt](http://www.rokiskiobaseinas.lt) Rokiškio baseino veiklos pradžia – 2018-10-19. Rokiškio baseino pagrindinė veiklos sritis – sportinė veikla, kodas 93.1.

1. 2. Baseino direktorius – Vitalijus Jocys. Vadybinis darbo stažas – 12 metų.

1.3. Įstaigos misija:

šiuolaikiška, saugi, patraukli lankytis, dirbti ir kurti, atvira vietos bendruomenei įstaiga. Inovatyvi, teikianti aukštos kokybės sveikatingumo ir plaukimo sporto paslaugas, plėtros, novatoriškumo srityje, sėkmingai organizuojanti plaukimo sportą Lietuvoje bei užsienyje, užtikrinanti sklandžią tarpinstitucinę partnerystę, kuri maksimaliai tenkina visų klientų sveikatinimo bei užimtumo poreikius, konkurencinga įstaiga.

1.4. Įstaigos vizija:

teikti Lietuvos ir užsienio piliečiams kokybiškas sporto ir rekreacijos paslaugas; skatinti žmonių užimtumą, sudaryti palankias sąlygas sportininkams (plaukikams); sukurti miesto įvaizdį, plėtoti Rokiškio krašto turizmą.

1.5. Įstaigos darbuotojai:

|  |  |  |
| --- | --- | --- |
| Administracijos darbuotojai | Specialistai | Pagalbinis personalas |
| 3 | 11 | 5 |

2. Vadovo žodis, skirtas pagrindiniams ataskaitinio laikotarpio veiklos rezultatams, svarbiausiems įvykiams.

Inovacijos, kurios įgyvendinamos rajone, yra naudingos vietos gyventojui ir turistui, tai yra miesto vizitinė kortelė. Kadangi dabartiniame laike esame visi labai skubantys ir norime kuo greičiau surasti, pamatyti, patirti, esame išmanūs, naudojamės įvairiausiomis programėlėmis, kurios leidžia lengviau ir paprasčiau rasti tai, ko mes norime, be inovacijų, objekto modernizacijos, naujų paslaugų įdiegimo nebūtų galima pasiekti mokaus turisto.

Mums yra svarbu formuoti patikimos įstaigos įvaizdį, organizuojant įsimintinus renginius ir teikiant aukštos kokybės paslaugas savo administruojamuose objektuose. Įgyvendindami šią misiją, esame inovatyvūs, skatiname rinkoje teikiamų paslaugų kokybės pokyčius, esame atviri naujovėms ir taikome efektyviausius sprendimus.

Rokiškio baseinas kaip ir kiekvienais metais savo klientams pasiūlo naujas paslaugas. 2020 m., nors Lietuvoje buvo paskelbta pandemija, sugebėjome šiuo sunkiu laikotarpiu įrengti himalajų druskos sienelę, taip dar įveiklinome suomišką pirtį. Per 2020 m. baseinas tik 4 mėnesius teikėme paslaugas, tačiau sugebėjome panaudoti racionaliai lėšas ir įsiversti su turimais finansiniais ištekliais.

Kadangi Rokiškio baseinas vasaros sezonui uždaromas, baseino personalą nutariau įveiklinti vasarą prie Rokiškio ežero. Buvo atidarytas vandens batutų pramogų parkas ,,AquaJump Rokiškis“. Prie ežero buvo sukurta infostruktūra šiai veiklai vykdyti, įrengta kasa, sandėlis, persirengimo kabinos. Klientams pasiūlėme daug naujų paslaugų: pramogos ant batutų, irklenčių suteikimas, gultų suteikimas, prekiavome vaisvandeniais ir ledais. Didelis darbas buvo atliktas marketingo bei rinkodaros srityje.

Visus užsibrėžtus mano tikslus sutrukdė įgyvendinti COVID 19 pandemija Lietuvoje ir pasaulyje. Praradome daug klientų – vietinių ir svečių, ypač iš kaimyninės Latvijos, kurie sudarė apie 15 proc. mūsų komercinių lankytojų.

3. Informacija apie baseino tikslus, uždavinius, planuojamus uždavinius ateinantiems finansiniams metams:

|  |  |
| --- | --- |
| Esami ir ateinantiems finansiniams įstaigos metams planuojami tikslai | imtis prevencijos priemonių – operatyviai reaguoti į valstybės ar savivaldybės rekomendacijas kuo labiau sumažinti virusinių ligų užkrečiamumo tikimybę;  vykdyti vaikų ir suaugusių neformalų švietimą;  sudaryti palankias sąlygas miesto ir rajono gyventojams užsiimti kūno kultūra ir sportu, teikti visuomenei kokybiškas sporto, kūno priežiūros, poilsio ir rekreacijos paslaugas;  teikti kūno kultūros ir sporto, baseinų, pirčių, grožio, kūno priežiūros, laisvalaikio, sveikatos, reklamos ir kitas paslaugas visuomenei, organizuoti sportinius ir pramoginius renginius;  tenkinti viešuosius interesus ir skatinti Rokiškio rajono savivaldybės vaikų ir suaugusiųjų sveikatinimą, plėtoti ir tobulinti teikiamų paslaugų infrastruktūrą, užtikrinti jų kokybę ir efektyvumą, per fizinės gerovės užtikrinimą skatinti vaikų ir jaunimo saviraišką;  didinti reguliariai fizinio aktyvumo veiklomis užsiimančių gyventojų skaičių;  teikti pasiūlymus dėl teikiamų naujų paslaugų kainų, įkainių atnaujinimo savininko teises ir pareigas įgyvendinančiajai institucijai;  didinti plaukimo pamokėlių grupių skaičių;  skatinti neįgaliųjų sporto plėtrą, vaikų ir jaunimo fizinis aktyvumą. |
| Priemonės baseino veiklai gerinti | didinti baseino lankytojų skaičių, reguliuoti jų srautą;  didinti Įstaigos komercinės veiklos efektyvumą;  dalyvauti projektinėse veiklose;  stiprinti ūkinę komercinę veiklą;  skatinti naujų paslaugų įdiegimą;  plėtoti bendradarbiavimą su įmonėmis;  organizuoti įvairius socialinius projektus (konferencijas, seminarus), kompleksinius sporto ir sveikatos mokymus, stovyklas;  užtikrinti sklandų finansinių srautų valdymą, vykdant sudarytas sutartis su paslaugų teikėjais;  užtikrinti skaidrų viešųjų pirkimų konkursų organizavimą ir vykdymą;  užtikrinti darbuotojų saugą ir sveikatą bei darbo santykius reglamentuojančių teisės aktų laikymąsi;  koordinuoti finansuojamų projektų įgyvendinimą;  darbuotojų motyvavimo sistemos stiprinimas;  efektyviai ir taupiai eksploatuoti pastatą;  ieškoti inovatyvių sprendimų administruojant objektą ir teikiant paslaugas. |
| Įstaigos vadovo inicijuojamos priemonės | patvirtintų asignavimų teisingas panaudojimas;  darbuotojų saugos ir sveikatos kontrolės užtikrinimas;  batutų parko plėtra;  nuolatinė finansinės-ūkinės veiklos kontrolė;  ūkinės komercinės veiklos stiprinimas;  teikiamų paslaugų kokybės stiprinimas;  palankaus darbo klimato ir gerų darbo sąlygų kūrimas;  rūpinimąsi savo ir personalo kvalifikacijos tobulinimu;  dalyvavimas pažintiniuose renginiuose, mokomuosiuose seminaruose, parodose;  iškilusių konfliktinių klausimų su lankytojais bei darbuotojais sprendimas;  atstovavimas įstaigos interesus kitose instancijose.  projektų teikimas papildomoms pajamoms gauti;  darbo užmokesčio augimas. |
| 2020 metais dokumentų valdymas | LR Darbo kodeksu; LR Civiliniu kodeksu;  LR Biudžetinių įstaigų įstatymu;  LR Darbuotojų saugos ir sveikatos įstatymu;  LR Biudžeto sandaros įstatymu  LR Savivaldos įstatymu;  LR Viešųjų pirkimų įstatymu;  Rokiškio rajono savivaldybės tarybos sprendimais ir administracijos direktoriaus įsakymais;  Bendrųjų dokumentų saugojimo terminų rodykle;  Elektroninių dokumentų valdymo taisyklėmis;  Dokumentų rengimo taisyklėmis;  Dokumentų tvarkymo ir apskaitos taisyklėmis;  Dokumentų saugojimo taisyklėmis;  Lietuvos higienos norma HN 109:2016 „Baseinų visuomenės sveikatos saugos reikalavimai“;  Rokiškio baseino įstatais;  Rokiškio baseino direktoriaus pareiginiais nuostatais;  kitais aktualiais teisės aktais. |
| Pagrindinės baseino teikiamų paslaugų rūšys | plaukimo baseinas su mini SPA, (pirtys: turkiška pirtis, lietuviška pirtis, infraraudonųjų spindulių pirtis, pirtis su himalajų druskos siena) vandens kaskados ir sukūrinės vonios, vaikų baseinėlis, 25 metrų, 4 takų plaukimo baseinas;  baseino sąlygų sudarymas plaukimo sportiniam meistriškumui organizuoti;  vaikų mokymas plaukti;  komercinės mokymo plaukti pamokos individualiai ir grupėse;  dienos vasaros stovykla;  baseino takelių suteikimas;  plaukimo varžybų organizavimas;  reklama baseino patalpose, skrajutėse, leidiniuose, GARSO, VAIZDO įrašai interneto svetainėje. |

4. Darbuotojų skaičius ir baseino struktūra per 2020 metus:

|  |  |  |  |
| --- | --- | --- | --- |
| Eil.  Nr. | Pareigybės | Patvirtintos pareigybės | Užimtos pareigybės |
| 1. | Direktorius | 1 | 1 |
| 2. | Vadybininkas-administratorius | 1 | 1 |
| 3. | Sporto renginių ir programų  koordinatorė | 1 | 1 |
| 4. | Ūkio dalies administratorius | 1 | 1 |
| 5. | Baseino priežiūros specialistas | 1 | 1 |
| 6. | Rūbininkai-kasininkai | 3 | 3 |
| 7. | Instruktoriai-gelbėtojai | 4 | 4 |
| 8. | Plaukimo mokytojas | 1 | 0,5 |
| 9. | Valytojos | 4 | 4 |
| 10. | Darbininkas | 1 | 1 |
|  |  | Iš viso:  18 pareigybių | Iš viso:  17,5 pareigybės |

5. Personalo skatinimo priemonės pritaikytos per 2020 metus:

5.1. Mokymosi veikla ir tobulėjimo galimybės įstaigoje. Darbuotojai nori tobulėti ir siekti daugiau, vertina mokymosi galimybes, todėl žinodamas, kad darbuotojas stengsis dirbti našiau ir gilinsis į darbo specifiką pagal darbuotojų poreikį siunčiame konferencijas ir kvalifikacijos kėlimo kursus, apmokame darbo keliones bei komandiruotės išlaidas.

5.2. Lanksčios darbo valandos ir laisvalaikis. Darbuotojai vertina savo laiką ir laisvalaikį. Darbo valandų lankstumas pagal galimybes leidžia jiems geriau suderinti asmeninius įsipareigojimus ir atsakomybę darbe.

5.3. Asmeninis įvertinimas. Aš, kaip vadovas labai dažnai padėkoju už atliktą darbą ir leidžiu veikti savarankiškai. Darbuotojai nori jausti, kad jie reikalingi ir kad jų darbas yra vertinamas. Iki sausio 31 d. per metinį pokalbį darbuotojai gauna konkrečias ir paprastai suprantamas užduotis. Kadangi kolektyvas nėra didelis, metinis pokalbis su kiekvienu galima sakyti vyksta kiekvieną dieną. Įsiklausoma į darbuotojų poreikius ir bėdas.

5.4. Dalyvavimas įstaigos veikloje. Darbuotojai įtraukiami dalyvauti įstaigos veikos planavime, sprendimų paieškoje, problemų analizėje, naujovių diegimo pasiūlyme bei priėmime. Organizuojant bendrus bei įvairių darbo grupių susirinkimus, diskusijas, individualius pokalbius darbuotojui leidžiama pajusti savo pareigybės svarbą, objektyviai įvertinti savo atliekamą darbą. Dalyvaudamas įstaigos veikloje darbuojas įgyja praktinės patirties, sužino daug naujo, mokosi iš savo kolegų, generuoja naujas idėjas, teikia pasiūlymus pagerinti veiklai bei komercinei naudai, taip atliekamas darbas tampa įdomesnis ir svarbesnis, darbuotojas sugeba pažvelgti plačiau, suvokti savo vietą įmonėje ir įvertinti jam skiriamų užduočių svarbą.

5.5. Piniginis įvertinimas. Įvertinant darbuotojo atliekamą darbą, skiriami piniginiai priedai, premijos, darbo užmokesčio padidinimai, pakėlimas pareigose.

5.6. Patogi darbo vieta. Žinodami, kad našiausi darbo rezultatai užtikrinami tik patogioje ir funkcionalioje darbo vietoje, kad darbuotojai jaustųsi saugūs, kiekvienais metais stengiamės investuoti į darbo vietą, kad ji būtų komfortiška, patogi, stengiamės pasirūpinti funkcionaliais baldais, palankia patalpos atmosfera (temperatūra, drėgmės lygiu ir ventiliacija) bei tinkamu apšvietimu. Taip pat darbuotojai yra aprūpinami specialiais darbo rūbais, marškinėliais, bliuzonais, apsaugos priemonėmis.

5.7. Motyvacinės išvykos. Baseino darbuotojų žygis baidarėmis Šventosios upe, metodinės išvykos į Radviliškio, Anykščių, Palangos, Klaipėdos baseinus.

5.8. Motyvaciniai renginiai. Bendri kolektyvo pietūs baseino rudens sezono atidarymo proga.

5.9. Higienos įgūdžių mokymai visiems įstaigos darbuotojams.

5.10. Pirmos pagalbos mokymai visiems įstaigos darbuotojams.

5.11. 2021 metais stengsiuosi padaryti, kad darbuotojai galėtų nemokamai pasinaudoti su savo vienu šeimos baseino teikiamomis paslaugomis, nes tik sveikas darbuotojas ir jo šeima yra laimingas darbuotojas. Laimingas darbuotojas – produktyvus darbuotojas.

6. Įstaigos darbuotojų kvalifikacijos kėlimas per 2020 m.:

|  |  |
| --- | --- |
| Pareigybė | Kvalifikacijos kėlimas |
| Direktorius | 2020-02-07 ,,Plaukimo baseinų darbuotojų dalykinių kompetencijų ugdymas ir bendradarbiavimo skatinimas“ (12 val.)  2020-02-05 ,,Viešųjų pirkimų naujovių taikymas 2020 m.: praktinės rekomendacijos, mažos vertės pirkimai“ (6 val.)  2020-07-23,, LR Darbo kodeksas ir personalo dokumentai: darbo teisinių santykių sudarymo, vykdymo ir nutraukimo aktualijos“ (6 val.)  2020-07-03 ,,Neformaliojo mokymo programos baseino prižiūrėtojo-gelbėtojo baigimo pažymėjimas“ (40 val.)  2020-09-30 ,,Plaukimo trenerių kvalifikacijos kėlimas“ (6 val.)  2020-12-07 ,,Lietuvos savivaldybių viešųjų sporto paslaugų teikėjų kompetencijų ugdymas“  ,,Lyderystė ir pokyčių vadyba“ (6 val.)  ,,Europos sąjungos sporto ir fizinio aktyvumo politika“ (6 val.)  ,,Strateginis planavimas viešajame sektoriuje“ (6 val.)  ,,Organizacinė komunikacija ir kultūra“ (6 val.)  2020-10-14 ,,Etiketas ir protokolas. Taikymas ir rekomendacijos“ (6 val.). |
| Vadybininkas- administratorius | 2020-02-05 ,,Viešųjų pirkimų naujovių taikymas 2020 m.: praktinės rekomendacijos, mažos vertės pirkimai“ (6 val.)  2020-07-03 ,,Neformaliojo mokymo programos baseino prižiūrėtojo-gelbėtojo baigimo pažymėjimas“ (40 val.). |
| Sporto programų ir renginių organizatorius | 2020-07-03 Neformaliojo mokymo programos baseino prižiūrėtojo-gelbėtojo baigimo pažymėjimas (40 val.)  2020-09-30 ,,Plaukimo trenerių kvalifikacijos kėlimas“ (6 val.)  2020-12-07 ,,Lietuvos savivaldybių viešųjų sporto paslaugų teikėjų kompetencijų ugdymas“  ,,Lyderystė ir pokyčių vadyba“ (6 val.)  ,,Europos sąjungos sporto ir fizinio aktyvumo politika“ (6 val.)  ,,Strateginis planavimas viešajame sektoriuje“ (6 val.)  ,,Organizacinė komunikacija ir kultūra“ (6 val.). |
| Ūkio dalies administratorius | 2020-01-14 ,,Mažos vertės viešųjų pirkimų vykdymo ypatumai“ - 6 val.  2020-02-06-07 ,,Plaukimo baseinų darbuotojų dalykinių  kompetencijų ugdymas ir bendradarbiavimo skatinimas“ – 12 val.  2020 06 29- 07 03 ,,Baseino prižiūrėtojas – gelbėtojas“ – 40 val.  2020 -10 ,,Bendrieji profesinės rizikos vertinimo aspektai“ – 4 val.  2020 09 24 ,,Viešųjų pirkimų vykdymas pradedantiesiems“ –  2020 10 15 ,,Supaprastinti ir mažos vertės pirkimai“  2020 12 07 ,,Lietuvos savivaldybių viešųjų sporto paslaugų tiekėjų kompetencijų ugdymas“ – 18 val. |
| Rūbininkė - kasininkė | 2020-07-03 Neformaliojo mokymo programos baseino prižiūrėtojo-gelbėtojo baigimo pažymėjimas (40 val.) |
| Instruktorius - gelbėtojas | 2020-07-03 Neformaliojo mokymo programos baseino prižiūrėtojo-gelbėtojo baigimo pažymėjimas (40 val.) |
| Baseino priežiūros specialistas | 2020-07-03 Neformaliojo mokymo programos baseino prižiūrėtojo-gelbėtojo baigimo pažymėjimas (40 val.)  2020-02-07 Plaukimo baseinų darbuotojų dalykinių kompetencijų ugdymas ir bendradarbiavimo skatinimas (12 val.) |
| Valytojos | 2020-07-03 Neformaliojo mokymo programos baseino prižiūrėtojo-gelbėtojo baigimo pažymėjimas (40 val.) |
| Darbininkas | 2020-07-03 Neformaliojo mokymo programos baseino prižiūrėtojo-gelbėtojo baigimo pažymėjimas (40 val.) |
| Plaukimo mokytojas | 2020-07-03 Neformaliojo mokymo programos baseino prižiūrėtojo-gelbėtojo baigimo pažymėjimas (40 val.) |

7. Investicijos per 2020 metus į Įstaigos paslaugų ir baseino pastato gerinimą

Gerindami lankytojams sanitarines-higienines sąlygas baseine ir darbuotojų darbo sąlygas, siekiame pagerinti teikiamų paslaugų ir aptarnavimo kokybę.

Per 2020 metų Įstaiga planavo atlikti būtinus remonto darbus ir prekių bei paslaugų pirkimus, pateikiami prioritetiniai darbai, kurie atlikti siekiant pagerinti paslaugų ir pastato kokybę:

|  |  |  |  |
| --- | --- | --- | --- |
| Objektas | Atlikti darbai | Kaina eur. | Finansavimo šaltinis |
| Himalajų druskos siena suomiškoje pirtyje | Išmūryta himalajų druskos sienelė, pajungtas LED apšvietimas | 582,40 | Baseino lėšos |
| Filtravimo sistema | Pakeistos UV lempos | 499,00 | Baseino lėšos |
| Filtravimo sistema | Siurblių remontas | 138,00 | Baseino lėšos |
| Persirengimo patalpa | Plytelių klijavimas | 242,00 | Baseino lėšos |
| Persirengimo patalpa | Spintelių spynos | 562,65 | Baseino lėšos |
| Baseinas | Aukšto slėgio plovykla | 604,00 | Baseino lėšos |
| Vandens batutai | Vandens batutų įsigijimas | 70422,00 | Baseino lėšos |
| Vandens batutai | Konteineris kasai | 7272,00 | Baseino lėšos |
| Vandens batutai | Polių montavimas | 2033,00 | Baseino lėšos |
| Vandens batutai | Irklentės (2 vnt.) | 1476,00 | Baseino lėšos |
| Vandens batutai | Apsaugos kamerų įrengimas | 1886,00 | Baseino lėšos |
| Vandens batutai | Kasos įrengimas | 828,00 | Baseino lėšos |
| Vandens batutai | Automobilinė priekaba | 608,00 | Baseino lėšos |
| Vandens batutai | Kondicionierius | 412,00 | Baseino lėšos |
| Vandens batutai | Žaliuzės | 570,00 | Baseino lėšos |
| Vandens batutai | Signalizacijos įrengimas | 362,00 | Baseino lėšos |
| Vandens batutai | Persirengimo kabinos | 625,00 | Baseino lėšos |
| Vandens batutai | Generatorius | 463,00 | Baseino lėšos |
|  | Iš viso į paslaugų gerinimą investuota per 2020 metus: | 87822,05 | Baseino lėšos |

8. Informacija apie ateinančių finansinių metų planuojamus atlikti darbus:

|  |  |
| --- | --- |
| Numatomi darbai | Finansavimo šaltinis |
| Rekuperacinės vėdinimo sistemos filtrų keitimas | Baseino lėšos |
| UV lempų keitimas | Baseino lėšos |
| Vandenslydžių trasos įrengimas | Baseino lėšos |
| Kaskados įrengimas | Baseino lėšos |
| Lauko treniruoklių įrengimas adresu Ežero 1A, Rokiškis | Projekto lėšos |
| Vandens batutų vaikams ant kranto įsigijimas | Projekto lėšos |

9. Baseino energetiniai resursai per 2019–2020 metus:

|  |  |  |  |  |  |  |
| --- | --- | --- | --- | --- | --- | --- |
| Mėnesiai | 2019 m. | | | 2020 m. | | |
| Elektros energija | Šiluma MWh | Vanduo | Elektros energija | Šiluma MWh | Vanduo |
| KWh | M3 | KWh | M3 |
| Sausis | 44838 | 84 | 165 | 52871 | 83,18 | 410 |
| Vasaris | 46899 | 72,1 | 485 | 46706 | 76,34 | 320 |
| Kovas | 47566 | 103,56 | 370 | 24214 | 35,46 | 140 |
| Balandis | 40808 | 68,1 | 267 | 2635 | 6,68 | 1 |
| Gegužė | 40819 | 48 | 255 | 2005 | 0 | 1 |
| Birželis | 385 | 31,1 | 160 | 1146 | 0 | 3 |
| Liepa | 3165 | 0,89 | 2 | 1238 | 0 | 4 |
| Rugpjūtis | 6285 | 9,17 | 182 | 16303 | 20,29 | 330 |
| Rugsėjis | 46699 | 48,6 | 274 | 48053 | 45,64 | 210 |
| Spalis | 48640 | 67,93 | 410 | 51592 | 57,15 | 166 |
| Lapkritis | 50478 | 75,81 | 411 | 37103 | 61,82 | 160 |
| Gruodis | 51200 | 83,36 | 431 | 20771 | 25,29 | 42 |
| Iš viso | 427782 | 692,62 | 3412 | 304637 | 411,85 | 1787 |

10. Įstaigos suteiktų paslaugų gavėjai:

|  |  |  |
| --- | --- | --- |
| Paslaugų gavėjai | Skaičius 2019 m. | Skaičius 2020 m. |
| Mokiniai | 5384 | 1047 |
| Komerciniai klientai | 36569 | 19547 |
| Plaukimo pamokėlės | 3678 | 1478 |
| Kūno kultūros ir sporto centro treniruotės | 7033 | 2502 |
| Privačios treniruotės | 1547 | 677 |
| Sveikatos biuro užsėmimai | 2241 | 1704 |
| Iš viso | 56452 | 26955 |

11. Finansavimo šaltiniai ir biudžeto lėšos:

|  |  |  |
| --- | --- | --- |
| Finansavimo šaltiniai | Lėšos, tūkst. Eur 2019 m. | Lėšos, tūkst. Eur 2020 m. |
| Savivaldybės biudžetas | 372,3 | 372,3 |
| Savivaldybės biudžeto lėšos  Biudžetinių įstaigų pajamos (teikiamų mokamų paslaugų lėšos) | 225,3  147,0 | 187,3  185,0 |
| Kiti šaltiniai |  |  |
| ES paramos lėšos  Kitų finansavimo šaltinių lėšos  Rokiškio rajono savivaldybės vaikų socializacijos programa | 0  0  0 | 0  0  3,1 |

11.1.Biudžeto išlaidos:

|  |  |  |  |  |
| --- | --- | --- | --- | --- |
| Išlaidų pavadinimas | Finansavimo šaltiniai | | | Lėšos, tūkst. Eur. |
| Savivaldybės biudžeto lėšos | Biudžetinių įstaigų pajamos | Kitų šaltinių lėšos |
| Darbo užmokestis ir socialinis draudimas | 151,1 | 48,7 |  | 199,8 |
| Ryšių paslaugos | 1,4 |  |  | 1,4 |
| Transporto išlaikymas | 0,5 |  |  | 0,5 |
| Komunalinės paslaugos | 12,2 | 67,7 |  | 79,9 |
| Informacinių technologijų prekių ir paslaugų įsigijimas |  |  |  |  |
| Ekspertų ir konsultantų paslaugos |  |  |  |  |
| Ilgalaikio materialiojo turto remontas |  |  |  |  |
| Reprezentacinės išlaidos |  |  |  |  |
| Kvalifikacijos kėlimas | 0,1 | 1,0 |  | 1,1 |
| Kitų prekių ir paslaugų įsigijimas | 21,4 | 41,7 |  | 63,1 |
| Darbdavių socialinė parama pinigais | 0,6 | 0,4 |  | 1,0 |
| Materialiojo ir nematerialiojo ilgalaikio turto įsigijimas |  |  |  |  |
| *Kitas ilgalaikis materialusis turtas* |  | *71,1* |  | *71,1* |
| *Kitos mašinos ir įrengimai* |  |  |  |  |
| *Kompiuterinė programinė įranga, kompiuterinės programinės įrangos licencijos* |  |  |  |  |
| IŠ VISO: | 187,3 | 230,6 |  | 417,9 |

11.2. Baseino pajamos:

|  |  |  |  |
| --- | --- | --- | --- |
| Mėnuo | 2019 m. pajamos | 2020 m. pajamos | 2020 m. planas |
| Sausis | 27998 | 32411 | 30000 |
| Vasaris | 26561 | 38715 | 30000 |
| Kovas | 28836 | 14183 | 30000 |
| Balandis | 17304 | 1760 | 20000 |
| Gegužė | 13848 | 2900 | 15000 |
| Birželis | 7241 | 6741 | 17000 |
| Liepa | 0 | 5035 | 10000 |
| Rugpjūtis | 0 | 8349 | 10000 |
| Rugsėjis | 19425 | 20244 | 25000 |
| Spalis | 32724 | 24820 | 30000 |
| Lapkritis | 32753 | 5679 | 30000 |
| Gruodis | 41413 | 656 | 30000 |
| Iš viso | 248103 | 161493 | 277000 |

11.3. Batutų pajamos:

|  |  |  |  |  |
| --- | --- | --- | --- | --- |
| Laikotarpis | ,,Aqua Jump Rokiškis“ pajamos, Eur. | Batutų bilietai | Prekės | Kitos paslaugos |
| Birželis | 6527 | 5359 | 745 | 636 |
| Liepa | 4337 | 3367 | 614 | 1053 |
| Rugpjūtis | 6049 | 6024 | 711 | 2341 |
| Iš viso | 16913 | 14750 | 2071 | 4032 |

11.4. Įsigytas ilgalaikis turtas 2020 m.:

|  |  |  |
| --- | --- | --- |
| Eil.  Nr. | Turto pavadinimas | Turto vertė |
| 1. | Batutų parko kompleksas | 57747 |
| 2. | Irklentės | 1229 |
| 3. | Sandėlio konteineris | 7272 |
| 4. | Ip valdoma kamera | 679 |
| 5. | Sraigtiniai pamatai | 2933 |
| 6. | Kompiuterinė kasos sistema | 593 |
| 7. | Aukšto slėgio plovykla | 604 |
|  | Iš viso | 71057 |

12. Įstaigos tikslai, veikla ir rezultatai.

Pagrindinis baseino tikslas – teikti kūno kultūros ir sporto, baseino, pirčių, laisvalaikio, sveikatos ir kitas paslaugas visuomenei, organizuoti sportinius ir pramoginius renginius, plėtoti ir tobulinti teikiamų paslaugų infrastruktūrą, užtikrinti jų kokybę ir efektyvumą. Pagrindinė baseino veiklos rūšis – pramogų ir poilsio organizavimas. Baseinas orientuotas į sportinį rekreacinį švietimą, vaikų poilsio stovyklas bei sportinės veiklos užsiėmimus, gyventojų sveikatinimą ir užimtumą.

Teikiamos kokybiškos mokymo plaukti ir sportininkų rengimo paslaugos, plečiama paslaugų pasiūla įgyvendinant Lietuvos valstybinę, regioninę ir savivaldybės kūno kultūros ir sporto politiką, rengiami kūno kultūros ir sporto plėtros projektai bei įgyvendinamos atitinkamos programos, teikiamos mokamas sportinės veiklos paslaugos.

2020 metais Plaukimo baseine iš viso apsilankė **26955** žmonių.

Apsilankymų skaičius pagal vietovę:

12.1. Stovyklos:

|  |  |
| --- | --- |
| 1. | 2020 m. Dieninė vaikų rudens/žiemos stovykla ,,Vandens purslai”. Programa ,,Ugdymo kokybės ir mokymosi aplinkos užtikrinimas (02)“ nuo lapkričio 23–27 d. ir nuo lapkričio 30 d. iki gruodžio 4 d. Trukmė – 10 d. d. Dalyvių skaičius – 24 d. globojamų vaikų – 4. |

12.2.Varžybos.

|  |  |
| --- | --- |
| 1. | 2020 m. vasario 13 d. Rokiškio miesto atviros vaikų plaukimo pirmenybės. Varžybose dalyvavo 100 plaukikų. |
| 2 | 2020 m. rugpjūčio 15 d. „Aqua Jump Rokiškis“ „Šeimos diena“. Dalyvių skaičius – 22. |
| 3. | 2020 m. rugsėjo 25 d. Rokiškio rajono atviros vaikų plaukimo varžybos. Tarp Pasvalio, Radviliškio, Utenos, Anykščių, Panevėžio ir Rokiškio vaikų. Dalyvavo net 150 plaukikų. |
| 4. | 2020 m. spalio 24 d. Rokiškio rajono vaikų plaukimo varžybos „Rokiškio baseinui 2-eji metai“ organizuojama kartu su Rokiškio kūno kultūros ir sporto centru (KKSC). Dalyvavo 60 vaikų. Tarp jų – moksleiviai, lankantys Rokiškio baseino plaukimo pamokėles ir NVŠ treniruotes. |

12.2. Kita veikla:

|  |  |
| --- | --- |
| 1. | 2020 m. nuo sausio 2 d. Rokiškio baseino plaukimo pamokėlės vaikams. Sudarytos 5 grupės iki 15 vaikų. |
| 2. | 2020 m. nuo sausio 2 d. Rokiškio KKSC NVŠ plaukimo treniruotės baseine. Sudarytos 7 grupės. |
| 3. | 2020 m. nuo vasario 4 d. projektas „Rokiškio rajono vaikų sveiko ir aktyvaus gyvenimo būdo skatinimas“. Dalyvavo visos Rokiškio raj., mokyklos. Orientuota į pradinių klasių mokinius, jų mokymą plaukti. |
| 4. | 2020 m. vasario 14 d. Šv. Valentino vakaras Rokiškio baseine. Meilės kupinas vakaras žvakių šviesoje su tango šokiais. Iš viso dalyvių 24 žmonės. |
| 5. | 2020 m. vasario 18 d. Atvyko Dusetų mokykla, pasidalinti gerąją patirtimi ir išbandyti baseino teikiamas paslaugas. Atvyko 16 moksleivių. |
| 6. | 2020 m. birželio 1 d. ,,Aqua Jump Rokiškis“ vandens batutų parko atidarymo šventė. |
| 7. | 2020 m. birželio 11 d. tapome akredituota jaunimo savanorius priimančia organizacija (PO). |
| 8. | 2020 m. birželio 29 d. organizuojami instruktoriaus-gelbėtojo praktiniai mokymai, dalyvavo net 23 dalyviai. |
| 9. | 2020 m. liepos 1 d. priimta savanorė pagal jaunimo savanorius priimančios organizacijos akreditaciją. |
| 10. | 2020 m. liepos 2-3 dienomis, atvyko svečiai iš Radviliškio plaukimo baseino SPA, pasidalinome gerąją patirtimi. Išbandė naujas pramogas ,,Aqua Jump Rokiškis” vandens batutų parke. |
| 11. | 2020 m. nuo rugsėjo mėn. kiekvieną ketvirtadienį Rokiškio baseine vyksta sveikatingumo vakarai prie arbatos puodelio. Kartu su Rokiškio rajono savivaldybės visuomenės sveikatos biuru. |
| 12. | Nuo 2020 m. rugsėjo mėn.  ,,**Aqua aerobika“ užsiėmimai baseine. Sudarytos 4 vakarinės grupės.** |
| 13. | 2020 m. rugsėjo 11 d. priimta antroji savanorė pagal jaunimo savanorius priimančios organizacijos akreditaciją. |
| 14. | 2020 m. spalio 1 d. „Rokiškio rajono vaikų sveiko ir aktyvaus gyvenimo būdo skatinimas“ ,,Aqua aerobikos“ užsiėmimai jaunimui. Dalyvavo 200 vaikų. |

2020 m. nuo lapkričio 23–27 d. ir nuo lapkričio 30 d. iki gruodžio 4 d. buvo suorganizuota dieninė vaikų rudens/žiemos stovykla ,,Vandens purslai” Programa ,,Ugdymo kokybės ir mokymosi aplinkos užtikrinimas (02)“. Šioje stovykloje vaikai penkias dienas leido laiką Rokiškio baseine, mokėsi plaukti su trenerių pagalba, dalyvavo priešgaisrinės saugos mokymuose „Kaip saugiai elgtis vandenyje ir prie vandens“, mokės bendravimo bei pagarbos silpnesniam už save, išmoko suteikti pirmąją pagalbą nukentėjusiam ar skęstančiam, mokėsi, žaidė ir dalyvavo kūrybinėse dirbtuvėse, plaukimo estafetėse. Stovyklos trukmė – 10 darbo dienų. Dalyvavo 24 vaikai, globojamų vaikų – 4.

2020 m. vasario 13 d. vyko Rokiškio miesto atviros vaikų plaukimo pirmenybės. Varžybose dalyvavo 100 plaukikų. Į varžybas atvyko: Panevėžio, Pasvalio, Utenos, Anykščių bei Rokiškio plaukikai. Programoje dalyvavo nuo 2009 m. iki 2012 m. plaukikai, mergaitės ir berniukai išbandė savo jėgas 50 m. krūtine, laisvu stiliumi bei delfinu.

2020 m. rugpjūčio 15 d. ,,AquaJump Rokiškis“, Šeimos diena. Dalyvių skaičius – 22. Varžybų tikslas – skatinti šeimos narių tarpusavio glaudžius santykius ir skirtingų lyčių bei kartų darną, ugdant vaikus bei įtraukiant į šeimos aktyvų poilsį ir veiklą visas šeimos kartas. Šeimos dalyvavo kliūčių ruožo įveikimo estafetėje.

2020 m. rugsėjo 25 d. Rokiškio rajono atviros vaikų plaukimo varžybos. Tarp Pasvalio, Radviliškio, Utenos, Anykščių, Panevėžio ir Rokiškio vaikų. Dalyvavo net 150 plaukikų. Varžybose dalyvavo 2009 –2012 m. gimę plaukikai (50 m. krūtine, laisvu stiliumi, peteliške bei nugara).

2020 m. spalio 24 d. buvo rengiamos antrosios varžybos Rokiškio baseino gimtadienio proga. Rokiškio rajono vaikų plaukimo varžybos ,,Rokiškio baseinui 2-eji metai“, organizuojama kartu su Rokiškio kūno kultūros ir sporto centru (KKSC) tarp moksleivių, lankančių Rokiškio baseino plaukimo pamokėles ir NVŠ treniruotes, neformalų vaikų švietimą lankančių (NVŠ) moksleivių ir Rokiškio baseino plaukimo pamokėles lankančių vaikų. Vaikai varžėsi 50 m. plaukime nugara, krūtine bei laisvu stiliumi. Vaikai atskleidė įgūdžius, kuriuos išsiugdė treniruotėse, išbandė savo jėgas skirtingose amžiaus grupėse. Varžybose dalyvavo net 60 vaikų.

2020 m. nuo sausio 2 d. prasidėjo Rokiškio baseino plaukimo pamokėlės vaikams. Sudarytos 5 gr. po 15 vaikų, 1.5 val., 2 kartus per savaitę. Plaukimo pamokėlių tikslas — mokyti vaikus nebijoti vandens, išmokyti saugiai elgtis vandenyje ir prie vandens, mokyti plaukimo įgūdžių, skatinti vaikų fizinį aktyvumą, stiprinti sveikatą, gerinti jų fizinį pasirengimą, atrasti plaukimo sportui gabius vaikus ir paskatinti juos siekti rezultatų, suteikti asmens higienos ir ekologiško elgesio prie vandens žinių, skatinti bendradarbiavimą tarp mokinių, mokytojų, tėvų, trenerių, socialinių partnerių, rėmėjų ir kitų bendruomenės narių plėtojant vaikų mokymą plaukti. Plaukimo pamokėlėse dalyvavo 1 478 vaikų.

2020 m. nuo sausio mėn. Rokiškio rajono kūno kultūros ir sporto centro (KKSC) — neformalaus vaikų švietimo (NVŠ) plaukimo treniruotės baseine. Plaukimo pamokėlių tikslas — mokyti. Sudarytos 7 gr. iki 15 vaikų, 1,5 val., po 5 arba 2 kartus per savaitę, treniruotes lankė 2 502 vaikų.

2020 m. nuo vasario 4 d. pasidėjo projektas „Rokiškio rajono vaikų sveiko ir aktyvaus gyvenimo būdo skatinimas“. Dalyvavo visos Rokiškio raj., mokyklos. Orientuota į pradinių klasių mokinius, jų mokymą plaukti. Per mokslo metus dalyvavo 1 047 pradinių klasių mokinių.

2020 m. vasario 14 d. pirmą kartą organizuotas Šv. Valentino vakaras Rokiškio baseine. Meilės kupinas vakaras žvakių šviesoje, su tango šokiais. Iš viso dalyvių 24 žmonės.

2020 m. vasario 18 d. pirmą kartą atvyko Dusetų mokykla, pasidalino gerąją patirtimi ir išbandė baseino teikiamas paslaugas, mokė vaikus plaukti ir saugiai elgtis vandenyje. Atvyko 16 moksleivių.

2020 m. birželio 1 d. iškilminga ,,AquaJump Rokiškis“ vandens batutų parko atidarymo šventė. Atidarymo šventės metu dalyvavo svečiai iš kitų miestų, kurie pirmieji išbandė pramogas ant vandens.

2020 m. birželio 11 d. tapome akredituota jaunimo savanorius priimančia organizacija (PO). Nuo šiol Rokiškio baseine bus galima atlikti Jaunimo savanorišką tarnybą (JST) – tai intensyvi 6 mėn. trukmės savanorystės programa jauniems žmonėms nuo 14 iki 29 m., kurios metu jaunuoliai 40 val./mėnesį savanoriauja pasirinktoje akredituotoje priimančioje organizacijoje, kartą per mėnesį susitinka su savanorišką veiklą organizuojančios organizacijos paskirtu mentoriumi (e), mokosi įveikti sunkumus, apmąstyti patirtį bei įvardyti išmokimus, suformuluoti tobulėjimo kryptis. Rokiškio baseinas 2020 m. priėmė 2 savanorius.

2020 m. birželio 29 d. Rokiškio baseinas organizavo instruktoriaus-gelbėtojo praktinius mokymus, dalyvavo net 23 dalyviai. Mokymų metu dalyviai galėjo išmokti darbo saugos, higieninius ir sanitarijos reikalavimus. Gelbėjimo darbų ypatumus, taisyklingai nerti, kaip tinkamai naudoti gelbėjimosi priemones. Pirmosios medicininės pagalbos pagrindus.

2020 m. liepos 1 d. pirmoji savanorė priimta pagal jaunimo savanorius priimančios organizacijos akreditaciją. Savanorė savanoriavo pagal programą 40 val., per mėnesį visus 6 mėn.

2020 m. liepos 2-3 dienomis, atvyko svečiai iš Radviliškio plaukimo baseino SPA, pasidalinome gerąją patirtimi. Išbandė naujas pramogas ,,AquaJump Rokiškis“ vandens batutų parke.

2020 m. nuo rugsėjo mėn. kiekvieną ketvirtadienį Rokiškio baseine kartu su Rokiškio rajono savivaldybės visuomenės sveikatos biuru vyksta sveikatingumo vakarai prie arbatos puodelio. Tikslas — suburti žmones bendrauti, kurti šiltą ir malonę aplinką Rokiškio baseine.

2020 m. rugsėjo mėn. ,,Aqua aerobika“ užsiėmimai baseine. Sudarytos 4 vakarinės grupės. Dalyvavo 677 grupės nariai.

2020 m. rugsėjo 11 d. priimta antroji savanorė pagal jaunimo savanorius priimančios organizacijos akreditaciją.

2020 m. spalio 1 d. ,,Rokiškio rajono vaikų sveiko ir aktyvaus gyvenimo būdo skatinimas“ ,,Aqua aerobika“ užsiėmimai jaunimui. Dalyvavo 200 vaikų. Tikslas — skatinti jaunimo fizinį aktyvumą, stiprinti sveikatą, gerinti jų fizinį pasirengimą.

2020 m. pasirašytos bendradarbiavimo sutartys su Rokiškio rajono savivaldybės administracija, įvairių projektų rengimas ir įgyvendinimas, Jaunimo savanoriška tarnyba, dalyvavimas savanoriškoje tarnyboje, UAB „Rokiškio sirena“, ,,Alchemikai“, bendrų renginių organizavimas.

Per antruosius baseino gyvavimo metus sulaukta 56 452 lankytojų, buvo suorganizuotos keturios varžybos ir kiti įvairūs renginiai. 2021 metais artimiausiuose planuose numatoma tęsti projektą ,,Rokiškio rajono vaikų sveiko ir aktyvaus gyvenimo būdo skatinimas” Projekte dalyvauja Rokiškio rajono moksleiviai. Tikimasi suorganizuoti seniūnijų plaukimo varžybas, tarptautines ir Rokiškio rajono vaikų plaukimo varžybas, bus tęsiamos veiklos su Rokiškio rajono kūno kultūros ir sporto centru (KKSC) ir Rokiškio rajono visuomenės sveikatos biuru. Tikimasi įgyvendinti projektą „Mokymas plaukti“ pradinių klasių moksleiviams. Tęsime neformalaus vaikų švietimo programą „Mokyti vaikus plaukti ir saugiai elgtis vandenyje bei prie vandens“, taip pat plaukimo pamokėles įvairaus amžiaus vaikams. Bus tęsiamos privačios ,,Aqua aerobika“ treniruotės baseine. Planuojama priimti savanorius pagal savanorius priimančios organizacijos (PO) taisykles. Teiksime paraišką sporto rėmimo fondui dėl sporto inventoriaus ir įrangos įsigijimo bei sportinių veiklų įgyvendinimo 2021–2022 m.

13. Įstaigos teikiamos paslaugos.

Pagrindinės veiklos rūšys – sportinė veikla, kodas 93.1., kitos veiklos rūšys: vaikų poilsio stovyklų veikla, kodas 55.20.20., poilsio ir sporto reikmenų nuoma ir išperkamoji nuoma, kodas 77.21., sporto įrangos nuoma, kodas 77.21.40., sportinis ir rekreacinis švietimas, kodas 85.51., kitas, niekur kitur nepriskirtas, švietimas, kodas 85.59., sporto įrenginių eksploatavimas, kodas 93.11., kūno rengybos centrų veikla, kodas 93.13., kita sportinė veikla, kodas 93.19., pramogų ir poilsio organizavimo veikla, kodas 93.2., kita pramogų ir poilsio organizavimo veikla, kodas 93.29., fizinės gerovės užtikrinimo veikla, kodas 96.04

14. Vadovo indėlis, tobulinant įstaigos administravimą.

Pagrindiniai mano kaip įstaigos vadovo darbo uždaviniai – užsibrėžto tikslo siekimas, bendravimas ir iniciatyvumas, tobulėjimas. Dirbant Įstaigoje man labai svarbu:

užtikrinti efektyvų įstaigos vykdomos veiklos tęstinumą;

gerinti ir efektyviai išnaudoti turimą sportinę bei aktyvaus poilsio bazę;

užtikrinti teikiamų paslaugų kokybę;

užtikrinti personalo profesines kompetencijas;

užtikrinti skaidrų įstaigos finansinių bei materialinių išteklių panaudojimą.

15. Problemos, susijusios su įstaigos veikla, ir vadovų siūlomi problemų sprendimo būdai.

Žiemos sezono metu SPA zonoje susidaro kondensatas, informuota savivaldybė ir rangovai, tačiau sprendimo nėra.

Dėl pandemijos paskelbtoje Lietuvoje negalėjome vykdyti pilnavertės veiklos.

Didžiojo baseino vonioje (rūsyje) leidžia vanduo, informuotas rangovas, tačiau veiksmų nėra.